CELEX: 32021R1122
Language: hr
Date: 2021-07-08 00:00:00
Title: Provedbena uredba Komisije (EU) 2021/1122 оd 8. srpnja 2021. o izmjeni Provedbene uredbe (EU) 2016/1368 u pogledu dodavanja Norveške međubankovne ponudbene kamatne stope na popis ključnih referentnih vrijednosti koje se upotrebljavaju na financijskim tržištima osnovanima u skladu s Uredbom (EU) 2016/1011 Europskog parlamenta i Vijeća i uklanjanja Londonske međubankovne ponudbene kamatne stope s tog popisa (Tekst značajan za EGP)

9.7.2021   
               
               
                  HR
               
               
                  Službeni list Europske unije
               
               
                  L 243/39
               
            
         PROVEDBENA UREDBA KOMISIJE (EU) 2021/1122
         оd 8. srpnja 2021.
         o izmjeni Provedbene uredbe (EU) 2016/1368 u pogledu dodavanja Norveške međubankovne ponudbene kamatne stope na popis ključnih referentnih vrijednosti koje se upotrebljavaju na financijskim tržištima osnovanima u skladu s Uredbom (EU) 2016/1011 Europskog parlamenta i Vijeća i uklanjanja Londonske međubankovne ponudbene kamatne stope s tog popisa
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1011 Europskog parlamenta i Vijeća od 8. lipnja 2016. o indeksima koji se upotrebljavaju kao referentne vrijednosti u financijskim instrumentima i financijskim ugovorima ili za mjerenje uspješnosti investicijskih fondova i o izmjeni direktiva 2008/48/EZ i 2014/17/EU te Uredbe (EU) br. 596/2014 (1), a posebno njezin članak 20. stavak 1.,
         budući da:
         
                     (1)
                  
                  
                     Referentne vrijednosti mogu se smatrati ključnima u skladu s člankom 20. stavkom 1. točkama (a), (b) i (c) Uredbe (EU) 2016/1011. Člankom 20. stavkom 1. točkom (b) propisuje se da se referentne vrijednosti mogu smatrati ključnima ako se temelje na ulaznim podacima koje su podnijeli doprinositelji od kojih je većina smještena u jednoj državi članici i ako se smatraju ključnima u toj državi članici. Komisija je 11. kolovoza 2016. donijela Provedbenu uredbu (EU) 2016/1368 (2), kojom je utvrđen popis ključnih referentnih vrijednosti.
                  
               
                     (2)
                  
                  
                     Uredba (EU) 2016/1011 primjenjuje se u Europskom gospodarskom prostoru (EEA) te je 6. prosinca 2019. prenesena u norveško zakonodavstvo.
                  
               
                     (3)
                  
                  
                     Dana 3. prosinca 2020. norveško nadležno tijelo Finanstilsynet obavijestilo je Europsko nadzorno tijelo za vrijednosne papire i tržišta kapitala („ESMA”) o svojem prijedlogu za priznanje, u skladu s člankom 20. stavkom 1. točkom (b) Uredbe (EU) 2016/1011, norveške međubankovne ponudbene kamatne stope („NIBOR”) kao ključne referentne vrijednosti jer je ona ključna u Norveškoj te se temelji na podnošenjima doprinositeljâ, koji su svi smješteni u toj zemlji.
                  
               
                     (4)
                  
                  
                     NIBOR je referentna stopa utemeljena na prosječnoj kamatnoj stopi po kojoj su banke koje posluju na norveškom tržištu novca spremne međusobno pozajmljivati neosigurana financijska sredstva prema različitim rokovima dospijeća. NIBOR se svaki dan utvrđuje za pet različitih rokova dospijeća: jedan tjedan i jedan, dva tri i šest mjeseci. Dana 3. prosinca 2020. u tijelu doprinositelja NIBOR-a sudjelovalo je šest banaka, koje su sve smještene u Norveškoj.
                  
               
                     (5)
                  
                  
                     Finanstilsynet je u procjeni koju je podnio ESMA-i zaključio da bi prestanak pružanja NIBOR-a ili njegovo pružanje na temelju ulaznih podataka odnosno tijela doprinositelja koji više nisu reprezentativni za predmetno tržište ili gospodarsku stvarnost, dovelo do znatnog nepovoljnog učinka na funkcioniranje financijskih tržišta u Norveškoj.
                  
               
                     (6)
                  
                  
                     U procjeni Finanstilsyneta navodi se da se NIBOR upotrebljava kao referentna vrijednost za kredite kućanstvima i nefinancijskim ustanovama u iznosu od oko 418 milijardi EUR, što odgovara 94 % ukupnih kredita koji su u Norveškoj odobreni kućanstvima i nefinancijskim institucijama i 136 % bruto domaćeg proizvoda (BDP) Norveške. Osim toga, NIBOR služi kao referentna vrijednost za isplate kupona za oko 60 % ukupne nominalne vrijednosti obveznica u Norveškoj, u iznosu od oko 130 milijardi EUR. Na temelju podataka jedine središnje druge ugovorne strane, Finanstilsynet dokazao je da se od listopada 2020. NIBOR upotrebljava kao referentna vrijednost pri kamatnim OTC izvedenicama za zamišljeni nepodmireni iznos od najmanje 1988 milijardi EUR. Naposljetku, Finanstilsynet iznio je da se NIBOR trenutačno primjenjuje kao referentna vrijednost u investicijskim fondovima ukupne neto vrijednosti imovine od 0,3 milijarde EUR. Ukupna vrijednost financijskih instrumenata i financijskih ugovora u kojima se kao referentna vrijednost primjenjuje NIBOR najmanje je osam puta veća od bruto nacionalnog proizvoda Norveške.
                  
               
                     (7)
                  
                  
                     Finanstilsynet je u procjeni zaključio da je NIBOR ključan za financijsku stabilnost i cjelovitost tržišta u Norveškoj i da bi prestanak pružanja ili nepouzdanost NIBOR-a mogli imati znatan nepovoljan utjecaj na funkcioniranje financijskih tržišta u Norveškoj te na trgovačka društva i potrošače jer se upotrebljava za kredite, potrošačke kredite, kamatne OTC izvedenice i investicijske fondove.
                  
               
                     (8)
                  
                  
                     ESMA je 28. siječnja 2021. Komisiji poslala svoje mišljenje u kojem je navela da je procjena Finanstilsyneta u skladu sa zahtjevima iz članka 20. stavka 3. Uredbe (EU) 2016/1011 i da je Finanstilsynet dostavio kvantitativne podatke koji potkrepljuju priznavanje NIBOR-a kao ključne referentne vrijednosti te analitičku argumentaciju u kojoj je istaknuta ključna uloga NIBOR-a u norveškom gospodarstvu.
                  
               
                     (9)
                  
                  
                     U skladu s člankom 20. stavkom 1. Uredbe (EU) 2016/1011, Komisija je dužna barem svake dvije godine preispitati popis ključnih referentnih vrijednosti, a te referentne vrijednosti trebaju pružiti administratori smješteni u Uniji. Ujedinjena Kraljevina napustila je Uniju 31. siječnja 2020. Stoga se referentne vrijednosti koje su pružali administratori smješteni u Ujedinjenoj Kraljevini više ne smatraju ključnima i trebalo bi ih ukloniti s popisa ključnih referentnih vrijednosti iz Priloga Provedbenoj uredbi (EU) 2016/1368. Londonska međubankovna ponudbena kamatna stopa (LIBOR) smatra se ključnom referentnom vrijednosti od 19. prosinca 2017. i trebalo bi je ukloniti s popisa ključnih referentnih vrijednosti iz Priloga Provedbenoj uredbi (EU) 2016/1368.
                  
               
                     (10)
                  
                  
                     Uredba (EU) 2016/1011 izmijenjena je Uredbom (EU) 2019/2175 Europskog parlamenta i Vijeća (3), među ostalim, kako bi se ESMA-u od 1. siječnja 2022. imenovalo nadležnim tijelom za administratore ključnih referentnih vrijednosti iz članka 20. stavka 1. točaka (a) i (c) Uredbe (EU) 2016/1011. Međutim, relevantna nacionalna nadležna tijela i dalje će biti nadležna za administratore ključnih referentnih vrijednosti iz članka 20. stavka 1. točke (b) Uredbe (EU) 2016/1011. Stoga je primjereno na popisu ključnih referentnih vrijednosti koji je utvrdila Komisija razlikovati ključne referentne vrijednosti iz članka 20. stavka 1. točaka (a) i (c) Uredbe (EU) 2016/1011 od ključnih referentnih vrijednosti iz članka 20. stavka 1. točke (b) te uredbe.
                  
               
                     (11)
                  
                  
                     Provedbenu uredbu (EU) 2016/1368 trebalo bi stoga na odgovarajući način izmijeniti.
                  
               
                     (12)
                  
                  
                     S obzirom na ključnu važnost NIBOR-a, njegovu široku uporabu i ulogu u raspodjeli kapitala u Norveškoj, ova bi Uredba trebala hitno stupiti na snagu.
                  
               
                     (13)
                  
                  
                     Mjere predviđene u ovoj Uredbi u skladu su s mišljenjem Europskog odbora za vrijednosne papire,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) 2016/1368 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 171, 29.6.2016., str. 1.
         
         
            (2)  Provedbena uredba Komisije (EU) 2016/1368 оd 11. kolovoza 2016. o utvrđivanju popisa ključnih referentnih vrijednosti koje se upotrebljavaju na financijskim tržištima u skladu s Uredbom (EU) 2016/1011 Europskog parlamenta i Vijeća (SL L 217, 12.8.2016., str. 1.).
         
            (3)  Uredba (EU) 2019/2175 Europskog Parlamenta i Vijeća od 18. prosinca 2019. o izmjeni Uredbe (EU) br. 1093/2010 o osnivanju europskog nadzornog tijela (Europskog nadzornog tijela za bankarstvo), Uredbe (EU) br. 1094/2010 o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), Uredbe (EU) br. 1095/2010 o osnivanju europskog nadzornog tijela (Europskog nadzornog tijela za vrijednosne papire i tržišta kapitala), Uredbe (EU) br. 600/2014 o tržištima financijskih instrumenata, Uredbe (EU) 2016/1011 o indeksima koji se upotrebljavaju kao referentne vrijednosti u financijskim instrumentima i financijskim ugovorima ili za mjerenje uspješnosti investicijskih fondova i Uredbe (EU) 2015/847 o informacijama koje su priložene prijenosu novčanih sredstava (SL L 334, 27.12.2019., str. 1.).
      
      
         
            PRILOG
            
               
                  
                     „PRILOG
                     
                        Popis ključnih referentnih vrijednosti u skladu s člankom 20. stavkom 1. točkama (a) i (c) Uredbe (EU) 2016/1011
                     
                     
                                 
                                    Br.
                                 
                              
                              
                                 
                                    Referentna vrijednost
                                 
                              
                              
                                 
                                    Administrator
                                 
                              
                              
                                 
                                    Lokacija
                                 
                              
                           
                                 1.
                              
                              
                                 Europska međubankovna ponudbena kamatna stopa (EURIBOR®)
                              
                              
                                 Europski institut za tržišta novca (EMMI)
                              
                              
                                 Bruxelles, Belgija
                              
                           
                                 2.
                              
                              
                                 Prekonoćni prosječni indeks eura (EONIA®)
                              
                              
                                 Europski institut za tržišta novca (EMMI)
                              
                              
                                 Bruxelles, Belgija
                              
                           
                        
                     
                        Popis ključnih referentnih vrijednosti u skladu s člankom 20. stavkom 1. točkom (b) Uredbe (EU) 2016/1011
                     
                     
                                 
                                    Br.
                                 
                              
                              
                                 
                                    Referentna vrijednost
                                 
                              
                              
                                 
                                    Administrator
                                 
                              
                              
                                 
                                    Lokacija
                                 
                              
                           
                                 1.
                              
                              
                                 Stockholmska međubankovna ponudbena kamatna stopa (STIBOR)
                              
                              
                                 Udruga švedskih bankara (Svenska Bankföreningen)
                              
                              
                                 Stockholm, Švedska
                              
                           
                                 2.
                              
                              
                                 Varšavska međubankovna ponudbena kamatna stopa (WIBOR)
                              
                              
                                 GPW Benchmarks S.A.
                              
                              
                                 Varšava, Poljska
                              
                           
                                 5.
                              
                              
                                 Norveška međubankovna ponudbena kamatna stopa (NIBOR)
                              
                              
                                 Norske Finansielle Referanser (NoRe)
                              
                              
                                 Oslo, Norveška
                              
                           
               ”